Številka: 900 – 170/2017 - 3

Datum: 31. 05. 2017

**Z A P I S N I K**

**17. izredne seje** Sveta Četrtne skupnosti Moste (ČS Moste) ), ki je potekala kot razširjena seja skupaj s krajani in predstavniki društev, šol, itd. kot Moščanski dan sosedov, in sicer v torek, dne 30. 05. 2017 ob 15.30 uri na dvorišču-parkirišču JP Energetika, enota TE-TOL, Toplarniška 19, Ljubljana.

NAVZOČI ČLANI SVETA: Igor BOLE, Matej ČEPELJNIK, Stanislava Marija FERENČAK MARIN, Dmitar GRUBOR, Igor HORVAT, Mojca JAGER, Mira KLJUČANIN, Nataša LIVOJEVIČ, Stanislav MARKOJA, Radmila ŠEŠIĆ, Blanka VILFAN, Jožica VIRANT, Milorad VOJNOVIĆ, Mitja ZAPLATIL.

OSTALI NAVZOČI: Avto-moto društvo Moste, Srednja šola za gostinstvo in turizem – SŠGT, Mladinska postaja Moste, Društvo SPM, CSD Lj. Moste-Polje in njegovi: Skupnostni programi za mlade, Svetovalnica Fužine, Cona, Korak, Cent'r Most, Mestna knjižnica Ljubljana – Knjižnica Jožeta Mazovca, Zavod Salesianum OE Skala – mladinska ulična vzgoja, Center aktivnosti Fužine (CAF), Policijska postaja Ljubljana Moste, Mestno redarstvo MOL, PGD Štepanjsko naselje, Društvo tabornikov Črni mrav, Skavti stega 5 Nove Fužine, Glasbena skupina ETNO POT, Društvo Šola zdravja, Snaga Ljubljana, Dom starejših občanov Moste-Polje, Dom starejših občanov Fužine, Zavod za oskrbo na domu Ljubljana – ZOD, JP Energetika Ljubljana OE TE-TOL, Društvo invalidov Moste-Polje, OVO MU MOL, VO-KA, Večgeneracijski center-Skupna točka, MAO, JZ Mladi zmaji, RKS OZ Ljubljana, ŠKD Bast, ŠD Moste, SVIT, Društvo ALTRA, Društvo Svetla pot, Ritmi planeta, Marion Paradas (veleposlanica Republike Francije v Sloveniji), Samo Lozej (direktor JP Energetika Ljubljana), Blanka Čušin Marčenko, Barbara Šivec, Sebastijan Poberžnik – vsi SLS MU MOL.

Opravičili člani Sveta: Elvis Baltić, Živa Nevenkić, Lara Valič.

Opravičili drugi: SKUD Vidovdan

Člani Sveta ČS Moste in društva, ki so pomagala pri pripravi okolja, so se zbrali ob 15.30 uri. Predsednica je preverila udeležbo. Od 17 članov jih je bilo navzočih 14, zato je ugotovila, da je bila 17. izredna seja sklepčna. Skupaj z vabilom so vsi prejeli predlog dnevnega reda. Gradivo, in sicer urnik in razpored oz. opis zadolžitev članic in članov Sveta ČS Moste ter drugih, so vse ključne osebe in društva ter ostali sodelavci prejeli pravočasno po @ pošti. Razprave in dopolnitev na dnevni red in na urnik ni bilo.

**DNEVNI RED:**

1. Priprava na izvedbo seje – predstavitev društev in drugih ob druženju s krajani na Moščanskem dnevu sosedov 2017
2. Pomoč društvom, zavodom, ustanovam, drugim pri pripravi okolja za predstavljanje dejavnosti in programov dela
3. Druženje in klepetanje z udeleženci ob prigrizku in napitku.

Navzočih je bilo 14 članic in članov Sveta ČS Moste. Opredeljenih je bilo 14 članic in članov.

Za predlagani dnevni red je glasovalo 14 članic in članov Sveta ČS Moste.

**DNEVNI RED JE BIL SPREJET.**

**AD 1**

**Priprava na izvedbo seje – predstavitev društev in drugih ob druženju s krajani na Moščanskem dnevu sosedov 2017**

Člani so se lotili postavljanja vrtnih šotorov, ki jih je posodila ČS Polje. Ekipa za prireditve ČS Moste se je sestala že en dan prej, da je uredila šotorske palice in baldahine, oba dneva so pri tem z izredno požrtvovalnostjo pomagali tudi iz Mladinske postaje Moste. Taborniki (Črni mrav) in skavti Stega 5 iz Novih Fužin so se lotili postavljanja štabnih šotorov, PGD Štepanjsko naselje je pripeljalo mize in klopi. Priprava okolja je potekala brez zapletov in težav. Vsem, ki so pomagali pri pripravi, je bila na voljo topla malica in zadostne količine vode.

**AD 2**

**Pomoč društvom, zavodom, ustanovam, drugim pri pripravi okolja za predstavljanje dejavnosti in programov dela**

Pravočasno so prišla vsa društva in ustanove, ki so najavili oz. najavile svojo udeležbo. Vsi so bili razporejeni na stojnice v skladu s predhodnim načrtom, tako da je vse potekalo nemoteno in ni bilo nejasnosti, kje bo kdo in koliko prostora potrebuje.

**AD 3**

**Druženje in klepetanje z udeleženci ob prigrizku in napitku**

Prireditev je z pozdravnim govorom otvorila predsednica Sveta, ga. Ferenčak Marin, nato sta se ji na odru pridružila še g. Samo Lozej (direktor JP Energetika Ljubljana) ter ga. Marion Paradas (veleposlanica Francoske republike v Sloveniji) in navzočim izrazila dobrodošlico.

Večina društev in drugih je predstavitvene stojnice opremila s prigrizki in napitki, mnogi tudi s svojimi izdelki in darilci za obiskovalce. Udeležencev je bilo približno 250 do 300. Tistim s kužki, so se delile tudi bio razgradljive vrečke za pobiranje pasjih iztrebkov kot nadaljevanje ZPE akcije »Za domačimi ljubčki ne ostajajo kupčki«. Program in predstavitve pa so potekale takole: Avto-moto društvo Moste (AMD Moste): predstavitev društva in AMZS ter preizkušanje »prekucovalnika« in predstavitev preventivnih dejavnosti; Srednja šola za gostinstvo in turizem - SŠGT: priprava in degustacija kulinaričnih posebnosti; Mladinska postaja Moste: predstavitev svoje dejavnosti; CSD Lj. Moste-Polje, Skupnostni programi za mlade, Svetovalnica Fužine, Cona, Korak, Cent'r Most, Društvo SPM: predstavitev programov, zabavne igre, peka palačink in kokic, pomoč pri pripravi in izvedbi prireditve, predstavitev dejavnosti, itd.; Mestna knjižnica Ljubljana, Knjižnica Jožeta Mazovca: predstavitev delovanja, knjižni darovi za obiskovalce; Zavod Salesianum OE Skala – mladinska ulična vzgoja: peka palačink za obiskovalce ter igre za otroke; Center aktivnosti Fužine (CAF): pevski in plesni nastopi; Policijska postaja Ljubljana Moste: predstavitev splošne varnosti in dela policistov;Mestno redarstvo MOL: skrb za red, predstavitev opreme in dela; PGD Štepanjsko naselje: mize in klopi, prikaz druge opreme, igre z vodo;Društvo tabornikov Črni mrav: šotori, pomoč pri izvedbi prireditve;Skavti stega 5 Nove Fužine: šotori, pomoč pri izvedbi prireditve; Glasbena skupina ETNO POT: potovanje v svet ljudske glasbe; Snaga Ljubljana: nasveti o shranjevanju živil, o zmanjševanju količin zavržene hrane; Dom starejših občanov Moste-Polje: prikaz kreativne dejavnosti za prosti čas starejših, predstavitev dela doma; Dom starejših občanov Fužine: prikaz kreativne dejavnosti za prosti čas starejših, predstavitev dela doma, pevski nastop; Društvo invalidov Moste: prikaz kreativne dejavnosti za prosti čas ter pevski nastop; MAO: informativno gradivo; Društvo Svetla pot: predstavitev društva; Društvo Altra: predstavitev društva; JP Energetika Ljubljana: predstavitev okolju prijaznega vozila na metan, JZ Mladi zmaji: igre za otroke; RKS OZ Ljubljana: predstavitev dela, prikaz uporabe defibrilatorja, itd.; SVIT: sprehod skozi maketo črevesa; ŠD Moste: predstavitev društva ter nastop mladih telovadcev in ritmične gimnastike; ŠKD Bast: plesni nastop najmlajših plesalcev; Večgeneracijski center-Skupna točka: nastop mažoretk; Zavod za oskrbo na domu Ljubljana – ZOD: predstavitev prostovoljstva in medgeneracijskega povezovanja; OVO MU MOL: predstavitev akcije »Rokavice gor«; VO-KA: predstavitev dela, kolo sreče, itd.; Svet Četrtne skupnosti Moste: pisano informativno gradivo z vseh koncev, keks, požirek vode, promocijske rumene majice za prinesitelje domačih izdelkov, »pasje vrečke«, dobra volja, itd.

Pri pospravljanju so sodelovali vsi in je bilo zaključeno ob 21.00 uri, nato je druženje še nekaj časa neformalno potekalo.

Zapisala:

*Barbara Šivec Stanislava Marija Ferenčak Marin,*

Koordinatorka VI predsednica Četrtne skupnosti Moste

Mestne občine Ljubljana